
Tallinna mnt 81 maaüksuse munitsipaalomandisse

taotlemine ja sihtotstarbe määramine 
1. Asjaolud ja menetluse käik 

14.04.2011.a Narva Linnavalitsuse Linnavara ja Majandusamet esitas avalduse aadressil Narva linn, Tallinna mnt 81 asuvate ehitiste aluste maa munitsipaliseerimisest. Ehitised on registreeritud Riiklikus Ehitisregistris koodide 220617920 ja 120617916 all, omanik - Narva linn. Narva Linnavalitsuse Arhitektuuri ja Linnaplaneerimise Amet on koostanud Tallinna mnt 81 krundipiiride ettepaneku, mis on 23.05.2011.a kooskõlastatud Ida-Viru Maavanema poolt. Antud piiride ettepaneku alusel on koostatud munitsipaalomandisse taotletava maaüksuse asendiplaan (lisa1).

Linna üldplaneeringu kohaselt maaüksuse sihtotstarve on ärimaa.

Vastavalt Vabariigi Valitsuse 23.10.2008 määruse nr 155 „Katastriüksuse sihtotstarvete liigid ja nende määramise kord” § 4 punktile 3 kohalik omavalitsus võtab vastu katastriüksuse sihtotstarbe määramise otsuse.
Vabariigi Valitsuse 02.06.2006.a määruse „Maa munitsipaalomandisse andmise kord“ § 6 lõige 1 kohaselt kohaliku omavalitsuse volikogu vastava otsuse alusel koostatud maa munitsipaalomandisse andmise taotluse esitab linnavalitsus maa munitsipaalomandisse andmise otsustajale.

2.Õiguslikud alused
2.1  Kohaliku omavalitsuse korralduse seaduse § 22 lõike 1 punkti 37  kohaselt kuuluvad volikogu 
       ainupädevusse muud seadusega antud küsimused.

2.2  Maareformi seaduse § 25 lõige 1 sätestab, et munitsipaalomandisse antakse tasuta Maareformi  seaduse
       paragrahvis 28 nimetatud maa. 

2.3  Maareformi seaduse § 28 lõike 1 punkti 1 kohaselt antakse linna omandisse munitsipaalomandisse 
       jäävate  hoonete ja rajatiste alune ning neid teenindav maa.

2.4  Juhindudes Maakatastriseaduse § 18 lõikest 6, Vabariigi Valitsuse 02.06.2006.a määrusest nr 133
       “Maa munitsipaalomandisse andmise kord”, Vabariigi Valitsuse 23.10.2008   määrusest  nr 155 määrusega
       „Katastriüksuse sihtotstarvete liigid ja nende määramise kord” ning Narva Linnavolikogu 28.11.2001.a.
       nr 92/49 kehtestatud linna üldplaneeringust.

3. Otsus
3.1  Taotleda Narva linna munitsipaalomandisse Tallinna mnt 81maaüksus (lisa 1), ligikaudse pindalaga  
       4 550 m2.      

3.2  Määrata taotletavale Tallinna mnt 81maaüksusele katastriüksuse sihtotstarbeks ärimaa (002;Ä).
4.Rakendussätted
4.1  Linnavalitsusel esitada maavanemale punktis 3.1  nimetatud  maa munitsipaliseerimiseks taotlus koos   

       kõigi vajalike lisamaterjalidega.

4.2  Maavanema jaatava vastuse korral moodustada Linnavalitsusel punktis 3.1 nimetatud katastriüksus ja 
       kinnitada piirid ning esitada katastritoimik registreerimiseks Maa-ameti Ida-Viru katastribüroosse.
4.3  Otsus jõustub teatavakstegemisest.

4.4  Otsust on võimalik vaidlustada Tartu Halduskohtu Jõhvi Kohtumajas 30 päeva jooksul alates jõustumisest.

